el blog de pere justo: de desembre 2011
El bloc de Pere Justo vos desitja unes bones festes
Pere Justo desitja unes bones festes i molt bones sintonitzacions a tots els aficionats a la ràdio (sobretot a la d'ona curta) i a la literatura, i agraeix l'interés a tots els estadounidencs, alemanys, ucraïnesos, russos, japonesos, holandesos, italians, brasilers, uruguaians i espanyols que durant els mesos de vida del bloc, s'hi han acostat i fins i tot l'han trobat interessant. A tots, moltes gràcies i bones festes.
a de desembre 19, 2011 Cap comentari: Enllaços a aquest missatge
a de desembre 16, 2011 Cap comentari: Enllaços a aquest missatge
a de desembre 09, 2011 Cap comentari: Enllaços a aquest missatge
Es tracta d'una targeta postal de la secció portuguesa de l'emisora del Japó, rebuda per carta. Anava acompanyada dels nous horaris generals de l'emissora en totes les llengües en què emet, d'un full amb els noms i les fotos dels locutors del servei en portugués i d’un altre on figuren unes cançons en portugués i japonés, corresponents a l’espai de l'emissora "Vamos cantar em japonés". La cridanera i desconcertant postal es titula "Assecat de caquis", i és una foto feta en la prefectura de Yamanashi, la qual posseeix una de les taxes de producció de fruites més altes de tot el Japó. Em cap el dubte si són caquis de veritat. Gràcies, en qualsevol cas a la secció en portugués de NHK World per mantindre informada l'audiència i, a més, enviar-li postals tan atractives com aquesta.
a de desembre 07, 2011 Cap comentari: Enllaços a aquest missatge
Targeta QSL de WINB, Estats Units
Targeta QSL de Word International Broadcaster (WINB), de Pennsylvania (Estats Units d'Amèrica), aconseguida després d'enviar un informe de recepció, en castellà, per correu-e a winb40th@yahoo.com. Va tardar 91 dies a arribar. La veritat és que no havia trobat en Internet cap targeta QSL d'aquesta emissora per la qual cosa la trobe encara més rellevant. L'austeritat de la targeta, no per això menys apreciada, contrasta amb els vistosos segells de la carta que la contenia, que ara descric:
El segell xicotet mostra un dibuix del Parc Nacional de Yosemite, ubicat aproximadament a 320 km a l'est de San Francisco, en l'estat de Califòrnia. És reconegut internacionalment pels seus penya-segats de granit, salts d'aigua, rius cristal·lins, boscos de sequoies gegants i una gran diversitat biològica.
Els segells més grans mostren Hattie McDaniel (1895-1952), actriu i cantant afroamericana, o siga negra, que va ser la primera a guanyar un Oscar i a qui el govern americà dedicà aquests segells en 2006. És possible que la recorden vostés en el paper de Mammy en Allò que el vent s'endugué, interpretació per la qual va guanyar l'Oscar ressenyat. A més, en 1947 protagonitzà el show radial The Behula Show, amb molt d'èxit, que van portar inclús a la televisió, encara que poc després Hattie moriria, només amb 57 anys.
Tots els seus èxits cinematogràfics i radiofònics la convertiren en un símbol per al moviment de defensa dels drets dels negres, desafiant convencions i injustícies. Malgrat tot, res va impedir que el cementeri principal de Los Angeles rebutjara soterrar-la, pel fet que en tota la nació no es permetia que les persones amb pell negra foren soterrades en el mateix lloc que les blanques. En 1999 el mateix cementeri va erigir un monòlit, en el seu honor i a manera de desgreutge.
Respecte a la Word International Broadcaster (WINB), difons les seues ones per a tot el món, des de l'estat de Pennsylvania, en la costa oriental dels Estats Units. L'emissora s'ubica en la ciutat de Red Lion. WINB va començar a emetre en octubre de 1962. Asseguren que són l'estació d'ona curta privada més antiga dels EUA. Diuen que han informat, entretingut i inspirat oients de més de 120 països. És una emissora de caràcter religiós el propòsit de la qual és promoure l'Evangeli de Jesucrist. Poden trobar més informació en http://www.winb.com/
a de desembre 02, 2011 Cap comentari: Enllaços a aquest missatge